.td_uid_2_6107ac3342f2f_rand.td-a-rec-img{text-align:left}.td_uid_2_6107ac3342f2f_rand.td-a-rec-img img{margin:0 auto 0 0} Issa hemm titjira diretta minn New York, fl-Istati Uniti (US), għal Malta. Din it-titjira hija operata mill-Lufthansa li qed tagħmel kollaborazzjoni ma' Viking Cruises. L-għajn tat-titjira hija biex nies mill-US ikunu jistgħu jirkbu cruises għas-sajf minn Malta. Lufthansa spjegat li din it-titjira qiegħda skedata għal 3 darbiet fil-ġimgħa. Mill-Ajruport ta' Newark sa Malta, it-titjira ddum 8 sigħat u 40 minuta. Din titlaq fid-8.45pm. Minn Malta għal Newark, it-titjira ddum 9 sigħat u 45 minuta u titlaq fit-3.15pm. Dan is-servizz se jkun matul Awwissu. Però, biex tirkeb din it-titjira, trid tkun xtrajt pakkett bil-cruise inkluż. B'hekk, it-titjira jistgħu jirkbuha biss nies li jgħixu fl-US biex jirkbu cruise minn Malta. Biex tagħmel l-istess vjaġġ mingħajr it-titjira diretta, tiġik daqs 11-il siegħa ta' titjir. Aqra hawn fuq iċ-ċertifikat tal-vaċċin Amerikan Mit-Tnejn se jkun aċċettat iċ-ċertifikat tal-vaċċin Amerikan Mid-19 ta' Lulju, Malta bdiet tirrikonoxxi r-record card tas-CDC tal-Istati Uniti ta' vaċċini approvati mill-Awtorità għall-Mediċini Ewropea (EMA) (kors sħiħ u 14-il ġurnata mill-aħħar doża) bħala ċertifikat validu għall-vaċċin. Però, mill-1 t'Awwissu, ir-record card tas-CDC tal-Istati Uniti trid tkun verifikata minn app speċifika biex tkun aċċettata bħala ċertifikat tal-vaċċin validu. Dettalji fuq din l-app ta' verifika għandhom jingħataw aktar 'il quddiem. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6107ac33431c4_rand.td-a-rec-img{text-align:left}.td_uid_3_6107ac33431c4_rand.td-a-rec-img img{margin:0 auto 0 0}